Source: https://ispis.sk/judikatura/KSKE/5Sd78/2011
Timestamp: 2020-04-10 07:28:29+00:00
Document Index: 13003879

Matched Legal Cases: ['§ 70', '§ 250', '§ 250', '§ 250', '§ 146', '§ 246', '§ 42', 'súd ', 'súd ', '§ 70', '§ 250', '§ 250', '§ 250', '§ 250', 'súd ', 'Súd ', '§ 146', '§ 246', '§ 250']

KSKE 5 Sd 78/2011 - iSpis
iSpis Judikatúra – KSKE 5 Sd 78/2011
KS v Košiciach, dátum 09.05.2012, sp.zn. KSKE 5 Sd 78/2011
§ 70 ods. 1 zákona č. 461/2003 § 250h ods. 2 OSP § 250l ods. 2 OSP § 250d ods. 3 OSP § 146 ods. 1 písm. c) OSP § 246c OSP § 42 ods. 3 OSP
Súd: Krajský súd Košice Spisová značka: 5Sd/78/2011 Identifikačné číslo súdneho spisu: 7011200983 Dátum vydania rozhodnutia: 10. 05. 2012 Meno a priezvisko sudcu, VSÚ: JUDr. Tamara Sklenárová ECLI: ECLI:SK:KSKE:2012:7011200983.5
Uznesenie Krajský súd v Košiciach, v právnej veci navrhovateľa J. P. K. S. H. É. P. S. , trvale bytom L. K., Č.. Č.. XXX, proti odporkyni Sociálnej poisťovni, ústrediu Bratislava, Ul. 29. augusta č. 8, v konaní o invalidnom dôchodku takto
Návrhom zo dňa 28. 09. 2011, sa navrhovateľ domáhal preskúmania zákonnosti rozhodnutia odporkyne zo dňa 20. 09. 2011 č. XXX XXX XXXX X, ktorým táto podľa § 70 ods. 1 zákona č. 461/2003 Z. z. o sociálnom poistení v znení neskorších predpisov zamietla jeho žiadosť o priznanie invalidného dôchodku z 24. 08. 2011, keďže miera poklesu jeho schopnosti vykonávať zárobkovú činnosť nie je viac ako 40% v porovnaní so zdravou fyzickou osobou.
Navrhovateľ svojím písomným podaním zo dňa 30. 04. 2012 oznámil tunajšiemu súdu, že na svojom opravnom prostriedku zo dňa zo dňa 28. 09. 2011 netrvá, berie ho v celom rozsahu späť a žiada konanie zastaviť, pretože v priebehu konania o opravnom prostriedku došlo zo strany odporkyne k zmene v posúdení jeho zdravotného stavu posudkom zo dňa 17. 04. 2012, ktorým mu bola priznaná invalidita od 17. 04. 2012 s mierou poklesu schopnosti vykonávať zárobkovú činnosť 50 %, s čím súhlasí.
V zmysle § 250h ods. 2 O. s. p. a použitím § 250l ods. 2 O. s. p. až do rozhodnutia súdu môže navrhovateľ žalobu vziať späť. V zmysle § 250d ods. 3 O. s. p. s použitím § 250l ods. 2 O. s. p. súd uznesením konanie zastaví, ak žaloba bola vzatá späť.
Súd rozhodol o trovách konania v zmysle § 146 ods. 1 písm. c) s použitím § 246c, a § 250l ods. 2 O. s. p., podľa ktorých žiaden z účastníkov nemá právo na náhradu trov konania podľa jeho výsledku, ak konanie bolo zastavené.